CELEX: 32015D2188
Language: hr
Date: 2015-11-25 00:00:00
Title: Provedbena odluka Komisije (EU, Euratom) 2015/2188 оd 25. studenoga 2015. o izmjeni Odluke 2005/872/EZ, Euratom o izdavanju odobrenja Češkoj Republici za primjenu određenih približnih procjena za izračun osnovice vlastitih sredstava od PDV-a (priopćeno pod brojem dokumenta C(2015) 8174)

27.11.2015   
            
            
               HR
            
            
               Službeni list Europske unije
            
            
               L 312/21
            
         PROVEDBENA ODLUKA KOMISIJE (EU, Euratom) 2015/2188
   оd 25. studenoga 2015.
   o izmjeni Odluke 2005/872/EZ, Euratom o izdavanju odobrenja Češkoj Republici za primjenu određenih približnih procjena za izračun osnovice vlastitih sredstava od PDV-a
   
      
         (priopćeno pod brojem dokumenta C(2015) 8174)
      
   
   (Vjerodostojan je samo tekst na češkom jeziku)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Ugovor o osnivanju Europske zajednice za atomsku energiju,
   uzimajući u obzir Uredbu Vijeća (EEZ, Euratom) br. 1553/89 od 29. svibnja 1989. o konačnom jedinstvenom režimu ubiranja vlastitih sredstava koja proizlaze iz poreza na dodanu vrijednost (1), a posebno njezin članak 6. stavak 3. drugu alineju,
   nakon savjetovanja sa Savjetodavnim odborom za vlastita sredstva,
   budući da:
   
               (1)
            
            
               Na temelju članka 381. Direktive Vijeća 2006/112/EZ (2) Češka Republika može, u skladu s uvjetima koji se primjenjuju u toj državi članici na datum njezinog pristupanja, nastaviti izuzimati od PDV-a međunarodni putnički prijevoz, kako je navedeno u točki 10. Priloga X. dijela B, ako se isto izuzeće primjenjuje u bilo kojoj od država članica koje su bile članice Zajednice na dan 30. travnja 2004.; te transakcije moraju se uzeti u obzir pri utvrđivanju osnovice vlastitih sredstava od PDV-a.
            
         
               (2)
            
            
               Na temelju Odluke Komisije 2005/872/EZ, Euratom (3) Češka Republika ima odobrenje za upotrebu približnih procjena za transakcije iz točke 10. Priloga X. dijela B Direktive 2006/112/EZ.
            
         
               (3)
            
            
               U svojem odgovoru od 29. travnja 2015. na dopis Komisije od 14. veljače 2014. koji se odnosi na pojednostavnjenje inspekcija vlastitih sredstava od PDV-a (4), Češka Republika zatražila je odobrenje Komisije za primjenu fiksnog postotka međuosnovice za izračun osnovice vlastitih sredstava od PDV-a za transakcije iz točke 10. Priloga X. dijela B Direktive 2006/112/EZ za financijske godine od 2015. do 2020. Češka Republika je pokazala da je dosadašnji postotak tijekom vremena ostao stabilan. Češkoj Republici stoga bi trebalo odobriti da za izračunavanje osnovice vlastitih sredstava od PDV-a primjenjuje fiksni postotak u skladu s dopisom Komisije.
            
         
               (4)
            
            
               Zbog transparentnosti i pravne sigurnosti primjereno je vremenski ograničiti primjenjivost odobrenja.
            
         
               (5)
            
            
               Stoga je primjereno na odgovarajući način izmijeniti Odluku 2005/872/EZ, Euratom,
            
         DONIJELA JE OVU ODLUKU:
   Članak 1.
   U Odluci 2005/872/EZ, Euratom umeće se sljedeći članak 1.a:
   
      „Članak 1.a
      Odstupajući od članka 1. ove Odluke, za izračun osnovice vlastitih sredstava od PDV-a od 1. siječnja 2015. do 31. prosinca 2020. Češkoj Republici odobrava se primjena 0,10 % međuosnovice na transakcije iz točke 10. Priloga X. dijela B (prijevoz putnika) Direktive 2006/112/EZ (5).
   
   Članak 2.
   Ova je Odluka upućena Češkoj Republici.
   
      Sastavljeno u Bruxellesu 25. studenoga 2015.
      
         
            Za Komisiju
         
         Kristalina GEORGIEVA
         
            Potpredsjednica
         
      
   
   
      (1)  SL L 155, 7.6.1989., str. 9.
   
   
      (2)  Direktiva Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (SL L 347, 11.12.2006., str. 1.).
   
      (3)  Odluka Komisije 2005/872/EZ, Euratom od 21. studenoga 2005. o izdavanju odobrenja Češkoj Republici za primjenu određenih približnih procjena za izračun osnovice vlastitih sredstava od PDV-a (SL L 322, 9.12.2005., str. 19.).
   
      (4)  Ares(2015)371446.